Държавен вестник, бр. 87, 2004 г., стр. 82

С Т Р .  82
Д Ъ Р Ж А В Е Н   В Е С Т Н И К
Б Р О Й  87
Указания за попълване на  удостоверение за
разрешено допускане до експлоатация
Поле 1  Предварително отпечатан текст
Поле 2  Предварително отпечатан текст
Поле 3  Предварително отпечатан номер на УРДЕ
Поле 4  Наименование, седалище и адрес на управ-
ление на ОТО.
Поле 5 Препратка към заповед за поръчка, договор
или фактура.
Поле 6 Препратка към поле 13, чрез посочване на
пореден номер на артикулите. (Попълването не е за-
дължително. Когато с УРДЕ се допускат няколко арти-
кула, може  да се използва отделен списък с препратки
към УРДЕ.)
Поле 7 Вписва се наименованието или описанието
на артикула. За препоръчване е използването на но-
менклатурата от каталога на частите.
Поле 8  Вписва се номенклатурният номер, по въз-
можност от каталога на частите.
Поле 9 Вписват се продуктите, чийто типов серти-
фикат позволява монтаж на допуснатите артикули. (Из-
ползва се при възможност.) Разрешени са следните
записи:
а)  точно определено или от дадена серия ВС, дви-
гател, витло, модел СЕА, или препратка към действащ
наличен каталог или инструкция, които съдържат та-
кава информация;
б) “разнообразни”, ако е известно, че са приемливи
за инсталиране на повече от един продукт с типов сер-
тификат и държателят не е заявил, че желае да ограни-
чи използването им на точно определен модел;
в) “неизвестен”, ако приложимостта им е неизвестна.
Забележка: Информацията в поле 9 не представлява
разрешение за монтаж на артикула на дадено ВС, дви-
гател, витло или СЕА. Потребителят или този, който
извършва монтажа, ще потвърди с документи (каталог
на частите,  бюлетини и др.), че артикулът е приемлив
за конкретния монтаж.
Поле 10 Вписва се броят на допуснатите артикули.
Поле 11 Вписва се серийният/партидният номер на
артикула, когато е приложим, а ако не е—N/A.
Поле 12 Вписва се една или повече от следните думи:
1. “РЕМОНТИРАН” артикул, поправен чрез про-
верка, тест и замяна в съответствие с одобрен стандарт,
за удължаване на експлоатационния му ресурс.
2. “ПРОВЕРЕН/ТЕСТВАН” артикул, прегледан за
определяне на съответствието му с одобрен стандарт;
3. “МОДИФИЦИРАН” артикул, променен в съот-
ветствие с одобрен стандарт;
4. “ПОПРАВЕН” артикул, поправен до състояние
на годност в съответствие с одобрен стандарт;
5. “РЕГЕНЕРИРАН” употребявана гума, възстано-
вяване в съответствие с одобрен стандарт;
6. “СГЛОБЕН ОТНОВО” артикул, сглобен отново
в съответствие с одобрен стандарт (например: Витло
след транспортирането му).
Забележка:  Този текст се използва, когато артику-
лите са били оригинално напълно сглобени съгласно
изискванията на производителя.
Посочените по-горе варианти задължително се по-
ясняват с препратка в поле 13 към одобрени данни/
инструкция/спецификация, използвана по време на ТО.
Поле 13 Вписва се или се препраща към съответ-
ната документация всяка информация, удостоверява-
ща специфични данни или ограничения, свързани с
допуснатите артикули, необходими на извършващия
монтажа за определяне на летателна годност. Във
всеки запис трябва ясно да се посочва за кой артикул
се отнася. Ако няма такава информация, се попълва:
“Няма”.
Примери:
а) вид и издание на използваната техническа доку-
ментация;
б) изпълнените Директиви за летателна годност и/
или констатиране на тяхно предишно изпълнение;
в) изпълнени ремонти и/или констатиране на тяхно
предишно изпълнение;
г) изпълнени модификации и/или констатиране на
тяхно предишно изпълнение;
д) замяна на монтирани  части и/или констатиране
на техен предишен монтаж;
е) история на агрегати с ограничен общ ресурс;
ж) отклонения от заданието за работа на поръчва-
щия;
з) национални правила;
и) заявление за установяване на съответствие с чуж-
дестранни изисквания;
й) заявление за установяване на съответствие с меж-
дународен договор за ТО;
Полета 14—18 Не се попълват от ОТО. Запазени са
за удостоверяване/сертификация на новопроизведени
артикули.
Поле 19 Съдържа декларацията по чл. 85, ал. 2 от
Наредба № 145. В случай  на ТО, изпълнено по правила,
различни от тези по Наредба № 145, в поле 13 се вписват
съответните национални правила. В поле 19 със знак
“х” се отбелязва приложимото.
Записът: “освен ако не е посочено друго в поле 13”
се отнася за следните случаи:
а) когато ТО не е могло да бъде завършено;
б) когато ТО се отклонява от изискванията по На-
редба № 145;
в) когато ТО е изпълнено в съответствие с правила,
различни от тези по Наредба № 145.
Който и да е случай или комбинация от тях трябва
да бъдат вписани в поле 13.
Поле 20 Подпис на лицето от удостоверяващия
персонал
Поле 21 Номер на лиценза на ОТО.
Поле 22 Име на лицето, подписало поле 20, написа-
но с печатни букви, и номер на разрешението му за
удостоверяване на ТО.
Поле 23 Дата на подписване, посоченото в поле 19.
Месецът се изписва с думи.
Под долната линия на бланката се отпечатва след-
ният текст: “Монтиращият е длъжен да провери съот-
ветствието с приложимата техническа документация”.